 Dhinaca kalana xildhibaan Judith Woodman waxa ay sharraxday sababta ay tahay in goluhu u aqoonsado Somaliland isla markaana ugu doodo, Muwaadiniin badan oo reer Somaliland ah, ayaa ka calool xun aqoonsi laaanta caalamiga ah ee Somaliland, waxa aanay golaha deegaanka Cardiff ka codsanayaan in kaalintiisa rayidnimo, maadaama oo uu metelo caasimaddii gobolka Wales iyo isaga oo goluhu gudanaya waajibaadka uu farayo Xeerka sinnaantu iyo sidoo kale isaga oo muujinaya saaxiibtinimada uu goluhu u hayo jaaliyaddan reer Cardiff, in uu wakiil uga noqdo in tabashadoodu gaadho dalalka Barwaaqo-sooranka, iyo dawladaha Ingiriiska iyo Wales ayaa ay tidhi xildhibaan Judith Woodman, iyada oo intaas ku sii dartay, Sidaa awgeed golahani waxa uu qaraar ku gaadhay in uu ansixiyo aqoonsiga Jamhuuriyadda Somaliland, oo si nabdoon u shaqaysa, muddo ku dhow 25 sano oo ay jamhuuriyad madax bannaan ahaydna qabatay doorashooyin dimuqraaddi ah 